**Dipusetso tsa disele ho tsa bohwai.**

**Nka fihlella Sekema sa Pusetso ya Disele jwang?**

Pusetso ya disele e laolwa ke Molao wa Bolaodi ba Meedi le tse Kenang le ho Tswa ka Naha, empa e phethahatswa ka mokgwatshebetso wa tsamaiso wa VAT, o hlokang hore motho a be a ingodiseditse VAT.

Ditheo tse molemong wa sena mme di etsa diketso tse amehang mme di ingodiseditse tsa VAT, di ka etsa kopo ya ho ngodisetswa pusetso ya disele. Bohwai ke ketsahalo e monyetleng tlasa Sekema sa Pusetso ya Disele mme bongata ba dikgwebo tsa bohwai di tla ba monyetleng wa ho ingodisetsa Sekema sa Pusetso ya Disele. Motho ya ntseng a sebetsana le kgwebo ya tsa bohwai ka hona o tlameha ho etsa kopo ya ho ingodisetsa Sekema sa Pusetso ya Disele.

Ha jwale Sekema sa Pusetso ya Disele se tsamaiswa ka mokgwatshebetso wa VAT, ke ka hona ho nang le tlhokeho ya ngodiso ya VAT mme sena e le se hlokehang pele o ka ba le seabo sekemeng.

Ebang motho a se a ingodiseditse VAT jwalo ka morekisi, boingodiso ba Sekema sa Pusetso ya Disele bo ka ka etswa ka ho tlatsa le ho nehelana ka foromo ya VAT 101D.

Ebang motho a sa ingodiseditsa VAT jwalo ka morekisi, boingodiso ba VAT jwalo ka morekisi mmoho le boingodiso ba Sekema sa Pusetso ya Disele bo ka ka etswa ka nako e le nngwe ka ho tlatsa le ho nehelana ka foromo ya VAT 101D le ya VAT 101D ka ho fapana. Hlokomela hore boingodiso bona bo tla nne bo itshetleha hodima ditlhokeho tse ding tse setseng tseo ho lokelang hore ho ikobelwe tsona tsa boingodiso ba VAT mmoho le ba Sekema sa Pusetso ya Disele.

**Nka etsa tseko ya pusetso ya disele jwang?**

Dipusetso tse tlasa Sekema sa Pusetso ya Disele di mpa di sebetswa ka ho sebedisa mokgwatshebetso wa tsamaiso ya VAT.

Tseko ya pusetso ya disele e tla etswa ka ho sebedisa kgutliso ya VAT201 e fumanehang ho [eFiling](http://www.sarsefiling.co.za/). Tseko ya pusetso ya disele e tla fokotswa kgahlano le sekoloto sa VAT se lokelang ho leshwa bakeng sa nako ya lekgetho e amehang, kapa ka nqa e nngwe, tseko ya pusetso ya disele e tla nyolla pusetso ya VAT efe kapa efe e lokelang ho ba ya morekisi.

Ho bohlokwa hore ditokomane tsohle tse amehang tse mabapi le ho rekwa ha disele di bolokwe mmoho le dingolwa tse fapaneng tsa logbook kapa direkoto tse ding tse bontshang bokaalo ba nnete ba disele bo ntshitsweng setokong sa tshebediso se amehang le se sa amehang ka nako ya lekgetho.

Bokaalo bofe kapa bofe ba pusetso ya disele bo fumanweng bo buseditswe ka phoso bo tla tlameha hore bo leshwe hape ho SARS, mmoho le dikotlo le tswala dife kapa dife tse amehang.